section_heading: Cilj škole
paragraph_text: U nastavnom programu škola nastoji svakom učeniku dati priliku da otkrije svoje darove i da ih razvije u duhu gesla škole: Semper magis (hr. Uvijek više). Cilj škole je razvijati osobe otvorena, pozitivna i širokog duha, pobuditi u srcima učenika velike želje i ambicije prema čovjeku i cijelom čovječanstvu. Cilj je također i formirati osobe koje će imati čvrsto vjersko i ljudsko uvjerenje, osobe sposobne da poštuju one koji drugačije misle i da vode dijalog s njima.